Document ID: 32009R0353

KOMISIJAS REGULA (EK) Nr. 353/2009
(2009. gada 28. aprīlis),
ar kuru groza Padomes Regulu (EK) Nr. 194/2008, ar ko atjauno un pastiprina ierobežojošos pasākumus attiecībā uz Birmu/Mjanmu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2008. gada 25. februāra Regulu (EK) Nr. 194/2008, ar ko atjauno un stiprina ierobežojošus pasākumus pret Birmu/Mjanmu un atceļ Regulu (EK) Nr. 817/2006 (1), un jo īpaši tās 18. panta 1. punkta b) apakšpunktu,
tā kā:
(1)
Regulas (EK) Nr. 194/2008 VI pielikumā ir uzskaitītas personas, grupas un organizācijas, uz kurām saskaņā ar minēto regulu attiecas līdzekļu un saimniecisko resursu iesaldēšana.
(2)
Regulas (EK) Nr. 194/2008 VII pielikumā ir uzskaitīti valdības, tās locekļu vai ar tiem saistītu personu īpašumā esoši vai kontrolēti uzņēmumi, uz kuriem attiecas ierobežojumi ieguldījumiem saskaņā ar minēto regulu.
(3)
Ar 2009. gada 27 aprīļa Kopējo nostāju 2009/351/KĀDP (2) groza II un III pielikumu 2006. gada 27. aprīļa Kopējai nostājai 2006/318/KĀDP. Tādēļ attiecīgi jāgroza Regulas (EK) Nr. 194/2008 VI un VII pielikums.
(4)
Lai nodrošinātu šajā regulā paredzēto pasākumu efektivitāti, šai regulai jāstājas spēkā nekavējoties,
IR PIEŅĒMUSI ŠO REGULU.
1. pants
1. Ar šo VI pielikumu Regulai (EK) Nr. 194/2008 aizstāj ar šīs regulas I pielikuma tekstu.
2. Ar šo VII pielikumu Regulai (EK) Nr. 194/2008 aizstāj ar šīs regulas II pielikuma tekstu.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2009. gada 28. aprīlī

Labels: 11
5
3
18
15